خاریجی ایشلر ناظیری مولود چاووش اوغلو آذربایجان خاریجی ایشلر ناظیری جیهون بایراموولا تلفونلا دانیشیب.
خاریجی ایشلر ناظیرلیگی‌نین معلوماتینا گؤره، تلفون صحبتینده ناظیرلر داغلیق قاراباغ-‌داکی سون وضعیتله باغلی موذاکیره‌لر آپاریب‌لار.
دیگر طرف‌دن مولود چاووش اوغلو شخصی توییتر صحیفه‌سینده ائتدیگی پای‌لاشیمدا تورکیه-‌نین آذربایجانا وئردیگی دستکی هئچ کسین یادیرغاماماسی‌نین واجیب‌لیگینی ایفاده ائدیب.
چاووش اوغلو بون‌لاری قئید ائدیب:"بیز آذربایجانلا بیر میللتیک. ایکی آیری دؤولت اولساق دا، لازیم اولدوقدا واحید بیر دؤولت کیمی داورانیریق. بونا گؤره ده هئچ کیم آذربایجانا وئردیگیمیز دستکی یادیرغاماسین. بوندان داها طبیعی و قانونی بیر شئی اولا بیلمز".
